นายกฯ นำข้าราชการออกกำลังกายที่ทำเนียบ
วันนี้ (23 พ.ย.2559) ผู้สื่อข่าวรายงานว่า พล.อ.ประยุทธ์ จันทร์โอชา นายกรัฐมนตรี นำข้าราชการประจำทำเนียบรัฐบาลออกกำลังกาย บริเวณสนามหญ้า หน้าตึกไทยคู่ฟ้า ทำเนียบรัฐบาล ช่วงเวลา 15.30-16.00 น. นำร่องให้ข้าราชการทั่วประเทศออกกำลังกายทุกวันพุธ เริ่มตั้งแต่ 30 พ.ย.นี้ เพื่อส่งเสริมสุขภาพร่างกายของข้าราชการพล.อ.ประยุทธ์ ประเดิมกิจกรรมแรกด้วยการนำข้าราชการทำเนียบรัฐบาลจัดแถวและวอร์มอัพร่างกาย ก่อนจะร่วมเต้นแอโรบิคและเล่นวอลเลย์บอล ก่อนหน้านั้น พล.อ.ประยุทธ์ บอกกับข้าราชการในสังกัดทำเนียบรัฐบาลว่า การเชิญชวนให้ออกกำลังกายร่วมกันเพื่อผ่อนคลายจากการทำงานและเพื่อให้มีแรงสู้ต่อในวันทำงานที่เหลืออีก 2 วัน ยืนยันไม่บังคับและไม่มีการเช็คชื่อข้าราชการที่ไม่เข้าร่วม เพียงต้องการให้มาร่วมกันออกำลังกายเพื่อเสริมสร้างร่างกายให้แข็งแรง ด้วยอากาศที่ค่อนข้างร้อน หลังออกกำลังกายประมาณ 30 นาที ก็ต้องพักเหนื่อยเล็กน้อย ก่อนที่ พล.อ.ประยุทธ์ จะกลับขึ้นตึกไทยคู่ฟ้าสำหรับแนวคิดการออกกำลังกายทุกวันพุธ เกิดขึ้นหลัง พล.ร.อ.ณรงค์ พิพัฒนาศัย รองนายกรัฐมนตรี รายงานต่อที่ประชุม ครม.ถึงผลประชุมนานาชาติว่าด้วยกิจกรรมทางกายและสุขภาพครั้งที่ 6 ซึ่งพบว่า คนไทยใช้กิจกรรมทางร่างกายน้อย หรือ เนือยนิ่ง เนื่องจากการใช้สมาร์ทโฟน หรือคอมพิวเตอร์มากเกินไป จึงต้องการให้ข้าราชการตระหนักถึงการออกกำลังกายเพื่อสุขภาพ
พล.อ.ประยุทธ์ จันทร์โอชา นายกรัฐมนตรี นำข้าราชการประจำทำเนียบรัฐบาลออกกำลังกาย นำร่องให้ข้าราชการทั่วประเทศออกกำลังกายทุกวันพุธ เพื่อส่งเสริมสุขภาพ เริ่ม 30 พ.ย.นี้
ThaiPBSnews,ข่าวไทยพีบีเอส,ไทยพีบีเอส,ThaiPBS,นายกฯนำออกกำลังกาย,ข้าราชการออกกำลังกาย,ออกกำลังกาย,พล.อ.ประยุทธ์